2017. március 27-29. között Németország, MIPA gyár.

Erasmus + program keretében hárman Váradi András, Polgári Gábor, Pocsai László vettünk rész és látogattuk meg a Mipa festékgyártó gyárát.

A MIPA SE– t Paul Mittermayer alapította 1948- ban Paul Mittermayer GmbH néven.

A kezdetektől napjainkig nagy fejlődésen ment keresztül a gyár, ma már több mint 1000-dolgozója van világ szerte. Magyarországon is működik egy kolorisztikai részlege.

Az anyacég Németország Essenbach külvárosában helyezkedik el. A gyár bemutatásánál, már az első benyomás nagyon pozitív volt, rend és tisztaság minden területen.

Az oktatási és bemutató terem nagyon jól felszerelt a 21. század autófényezési anyagaival és technológiáival. Az oktatást szigorú munkarend jellemezte, amely 8-16-óráig tartott kisebb megszakításokkal. Délelőtt az elméleti részben szakmai ismereteket kaptunk illetve a szakmai kérdésekre precíz kielégítő választ adtak, amit délután a gyakorlatban is megmutattak és kipróbálhattunk.

Esti program mindig vacsorával jó hangulatban telt, bár a zsúfolt program miatt fáradtan ért véget. Szálláshely kifogástalan, az ellátás kiváló volt.

 Összességében jól éreztük magunkat, sok új tapasztalatot szereztünk, megnéztük a jövő technológiáit, érdekes és használható tudást kaptunk!

Köszönjük Erasmus!